Կրկին անգամ համոզվում եմ, որ սա այն սերունդն է, որը պիտի ոգեկոչի մեր անցյալի հերոսների փառքը, առաջնորդվի դրանով, պահպանի մեր հույսի ու լույսի հայրենիքը: Լսելով հայրենիքի պաշտպան հայ զինվորի երդումը` մտովի հակառակվում եմ բոլոր այն կեղծ գաղափարախոսներին, ովքեր իրենց սխալ տեսակետներով փորձում են մոլորեցնել երիտասարդներին` հորդորելով նրանց, որ հավատացյալը զենք չպիտի կրի, չպիտի ծառայի բանակում: Արդյոք նրանք մոռանում են, թե՞ չեն ուզում հիշել, որ հայրենիքի պաշտպանությունը` սրբազան պաշտպանությունն է նաև Եկեղեցու ու հավատի, առանց որի հայրենիք և ժողովուրդ հասկացությունները անհնար է պատկերացնել: Վկան` հայրենյաց պաշտպանության բոլոր արժանահիշատակ հերոսամարտերն են, որոնց քաջարի պաշտպանների շարքերում էին` Հովսեփ Վայոցձորեցի Կաթողիկոսը, Եղիշեն, Ղևոնդ Երեցը, Ներսես Աշտարակեցին, Գարեգին Վարդապետ Հովսեփյանցը և այլք: Continue reading →